Bilanțul vaccinării. Peste 94.000 de români vaccinați în ultimele 24 de ore. Reacțiile adverse raportate.
94.354 persoane au fost vaccinate în ultimele 24 de ore, conform statisticii realizate de Comitetul Naţional de Coordonare a Activităţilor privind Vaccinarea împotriva COVID-19. În total, 3.449.831 de români au fost vaccinaţi de la debutul campaniei. Au fost raportate 92 de reacții adverse.
Din cele 94.354 persoane vaccinate în ultimele 24 de ore, 38.503 au primit prima doză de vaccin, iar 55.851 cea de-a doua doză. CNCAV a informat că 78.452 de persoane au primit vaccin Pfizer, 7.216 vaccin de la Moderna, 8.464 vaccin AstraZeneca, iar 222 vaccin Johnson&Johnson.De la începutul campaniei de vaccinare în România, au fost vaccinate 3.449.831 de persoane. Dintre acestea, 2.138.436 au primit ambele doze de vaccin.În ceea ce privește reacțiile adverse, în ultimele 24 de ore au fost raportate 92, dintre care 51 la vaccinul Pfizer, 29 la Moderna, 12 la AstraZeneca. Nicio reacție adversă la Johnson&Johnson.În total, de la începutul campaniei, au fost înregistrate în țară 14.411 de reacții adverse: 6.891 la Pfizer, 1.574 la Moderna și 5.946 la AstraZeneca.Vaccinul Pfizer se administrează în România din 27 decembrie 2020, cel de la Moderna din 4 februarie 2021, cel de la AstraZeneca din 15 februarie 2021, iar cel de la Johnson&Johnson din 4 mai 2021 și este în doză unică.CNCAV precizează că 144 reacții adverse sunt în curs de investigare.